Majlis Bandaraya Ipoh

Majlis Bandaraya Ipoh merupakan kerajaan tempatan yang mentadbir Bandar raya Ipoh, Perak. Majlis ini berfungsi untuk memberikan perkhidmatan-perkhidmatan perbandaran kepada penduduk. Ia juga bertanggungjawab pada kesihatan dan sanitasi awam, pengurusan dan pembuangan sampah, perancangan bandar, perlindungan dan kawalan alam sekitar, pembangunan ekonomi dan sosial, pengurusan lalu lintas dan penyelenggaraan umum bagi infrastruktur bandar. Majlis ini diketuai oleh seorang Datuk Bandar dan mempunyai 24 orang Ahli Majlis.

Latar belakang 
Majlis Bandaraya Ipoh merupakan bandaraya yang ketiga di Malaysia selepas Dewan Bandaraya Kuala Lumpur (DBKL) dan Majlis Bandaraya Johor Bahru (MBJB), Johor.

Sejarah Majlis Bandaraya Ipoh (MBI) awalnya bermula dengan kewujudan Ipoh Sanitary Board pada tahun 1893 yang diasaskan oleh Sir Frank Swettenham, Residen British. Kemudian pada 31 Mei 1962, Ipoh diisytiharkan sebagai Majlis Perbandaran Ipoh . Seterusnya, Ipoh secara rasminya mendapat status bandaraya pada 27 Mei 1988.

Bunga rasmi bagi Majlis Bandaraya Ipoh ialah bunga kertas.

Wakil Rakyat Bandar Raya Ipoh
Tambun (kawasan persekutuan) YB Dato' Seri Anwar Ibrahim
Manjoi (kawasan negeri) YB Tuan Hafez Sabri
Hulu Kinta (kawasan negeri)  YB Arafat Varisai 

Ipoh Timor (kawasan persekutuan) YB Howard Lee Chuan How
Canning (kawasan negeri)
Tebing Tinggi (kawasan negeri) 
Pasir Pinji (kawasan negeri)

Ipoh Barat (kawasan persekutuan) YB M. Kulasegaran
Bercham (kawasan negeri)
Kepayang (kawasan negeri)
Buntong (kawasan negeri)

Gopeng (kawasan persekutuan) YB Tan Kar Hing
Sungai Rapat (kawasan negeri) YB Dato' Seri Mohammad Nizar Jamaluddin

Lihat juga
 Datuk Bandar Ipoh

Rujukan

Pautan luar 
 Latar Belakang Majlis Bandaraya Ipoh

Kerajaan tempatan di Perak
Ipoh